دكتور في الجامعة بدأ محاضرته وهو ماسك كباية فيها مية. رفعها قدام الطلبة كلهم وسألهم "تفتكروا الكباية دي وزنها قد ايه؟"
"٥٠ جرام!" "١٠٠ جرام!" "١٢٥ جرام!" الطلبة جاوبوا.
"انا مش عارف بالظبط غير لما اوزنها،" قال الدكتور، "بس، سؤالي هو: هيحصل ايه لو مسكتها كده كام دقيقة؟"
"مفيش حاجة،" قالوا الطلبة.
"طيب، هيحصل ايه لو مسكتها كده لمدة ساعة؟" سأل الدكتور.
"دراعك هيبدأ يوجعك،" قال واحد من الطلبة.
"صح، طيب هيحصل ايه لو مسكتها ليوم كامل؟"
"دراعك ممكن يتشل، وممكن تروح المستشفى،" طالب تاني قال.
"كويس جداً! بس في كل ده، هو وزن الكباية اتغير؟" سأل الدكتور.
"لأ"
"امال ايه اللي خلى الدراع يوجع والعضلات تتعب؟"
الطلبة اتحيروا.
"حط الكباية،" قال واحد من الطلبة.
"بالظبط!" قال الدكتور. "مشاكل الحياة زي كده بالظبط. لو فكرت فيها دقايق في دماغك هتلاقيها عادي. فكر فيها وقت طويل هتبدأ توجعك. فكر فيها اكتر من كده هتبدأ تتعبك. مش هتقدر تعمل اي حاجة. مهم تفكر في مشاكلك في حياتك، بس الأهم انك 'تحطها جنباً' في آخر كل يوم قبل ما تنام. كده مش هتكون متوتر؛ هتصحى كل يوم منتعش وقوي وتقدر تتعامل مع اي مشكلة، واي تحدي يجيلك!"
,.
ايه نصيحة الكاتب لينا لما نواجه مشاكل؟
لازم نحلها قبل ما ننام. منقلقش على مشاكلنا اوي. نروح المستشفى نسأل الدكاترة يساعدونا. لازم نفضل نفكر فيها لحد ما نلاقي حل.